Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 552

10. évfolyam Mûvészet, közmûvelõdés, kommunikáció szakmai alapozó ismeretek 111 óra Mûvészet, közmûvelõdés, kommunikáció szakmai alapozó gyakorlatok 259 óra Elmélet és gyakorlat 370 óra MÛVÉSZET, KÖZMÛVELÕDÉS, KOMMUNIKÁCIÓ SZAKMAI ALAPOZÓ ISMERETEK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. A Mûvészet, közmûvelõdés, kommunikációi szakmai alapozó ismeretek oktatásának célja olyan ismeretrendszer, tudás kialakítása, amely megalapozza és formálja a mûvészet szakmacsoportba tartozó szakképesítésekhez szükséges szemléletet. A tantárgy oktatásának alapvetõ célja a szakmacsoport általános ismereteinek elsajátítása, a készségek, képességek fejlesztése, valamint olyan ismeretrendszer, tudás és gyakorlati ismeretek kialakítása, amely megalapozza és formálja a szakmacsoport szakképesítéseihez szükséges szemléletet. Készítse fel a tanulókat az önálló és csoportban történõ tevékenységre és ezen keresztül megfelelõ tapasztalatszerzésre. Segítse a megalapozott pályaválasztási döntés megerõsítését. Az „A2” változatú kerettanterv célja alapvetõen azoknak a funkcionális készségeknek, képességeknek a fejlesztése, amelyek a szakképzésbe való belépéshez feltétlenül szükségesek. A tanulók elméleti hiányosságainak pótlása ezt a célt szolgálja. Az Egészségkultúra tanításának célja a szocializációs hiányosságok pótlása mellett megismertetni a tanulókkal az egészségmegõrzés/egészségfejlesztés jelentõségét, hogy mindennapi tevékenységükben, magatartásukban az egészséges életmódra való törekvés megnyilvánuljon. Lényeges, hogy a tanulók értsék az egészségkultúra fogalmát, és aktívan vegyenek részt annak alakításában. Hangsúlyt kell adni az egészség „érték” jellegének, ami segít a preventív szemlélet kialakításában. A Néprajz, társadalomismeret oktatásának célja multikulturális ismeretek nyújtása, az egyes nemzetiségi, etnikai, vallási csoportok hagyományaiból determinálódott viselkedések indítékainak megértetése, a másság iránti tolerancia fejlesztése, a népmûvészet jellemzõinek megismertetése. A Mûvészetismeret tanításának célja, hogy közvetítse a nemzeti és az egyetemes mûveltséget, tárja fel a kultúrtörténeti és a hozzá kapcsolódó mûvészettörténeti korszakok világát. Mutasson rá a magyar és egyetemes kultúra és mûvészettörténet párhuzamaira, kapcsolataira. Ismertesse meg a tanulókat az esztétikai kifejezés módjaival, az iparmûvészeti és a népi tárgyi kultúrával. 1 A szakmacsoportba csak kézmûves (mûvészeti) jellegû szakképesítések tartoznak, textil, kerámia, és üveg szakirány. A Mindennapi ismeretek tanításának célja, hogy olyan ismereteket nyújtson, amelyek a hétköznapi élet területén hasznosíthatók, egyúttal motiválják a tanulókat a folyamatos, önálló ismeretszerzésre. Segítse az igényes, helyzethez illõ szóhasználatot és szövegalkotást, a közéleti szövegek értelmezését és a környezõ világban való eligazodást. Tegye képessé a tanulókat ügyeik intézésére, saját testi épségük megvédésére, baleset esetén a szakemberek megérkezéséig a további károsodás kivédésére. Fejlesztési követelmények A tantárgy tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés, az ismeretek alkalmazási képessége. Alakuljon ki a tanulókban az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. Fejlessze a szóbeli és írásos szakmai kommunikációs képességeket, a rajzi képességeket. Alakuljon ki, fejlõdjön, erõsödjön meg a tanulók saját munkájukkal kapcsolatos kötelességtudata, felelõsségérzete, igényessége, munkájuk legyen átgondolt, célszerû, eredményes, a szóbeli kommunikációban törekedjenek a nyelv, a szakkifejezések szabatos használatára, munkáikban az igényes külalakra. A tantárgyi tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. A tantárgyi tevékenység során szokjanak hozzá a tanulók a számítástechnikai eszközök használatához. Egészségkultúra: A tanulók tudják elhelyezni az egészségkultúrát a tudományok rendszerében, és legyenek képesek az egészséget erõsítõ értékek felismerésére és az egészséget megõrzõ magatartás elsajátítására. Legyenek tisztában a felelõsségteljes nemi élettel, az élvezeti cikkek egészségügyi, a káros szenvedélyek egészség- és személyiségromboló hatásaival. Néprajz, társadalomismeret: A tanulók ismerjék meg a néprajztudomány ágait, és alakuljon ki átfogó képük a magyar népcsoportról és a Magyarországon élõ nemzetiségekrõl, kultúrájukról, népmûvészeti jellemzõikrõl. Mûvészetismeret: Keltse fel a tanulók tárgyi kultúra iránti érdeklõdését, fejlesszék szépérzéküket. Ismerjék fel a képzõmûvészet és más mûvészeti ágak kapcsolódásának lehetõségeit, a kommunikációs rendszer típusait, jellemzõit, hatásait. Tudják felismerni és ismertetni a mûvészettörténeti korok legjellemzõbb ismérveit. Tudják elemezni a mûalkotás készítésénél szerepet játszó elemeket, a tér, a forma, a szín hatását, ismertetni az anyagszerûség követelményeit. Tudjanak véleményt alkotni a mûvészi alkotásról és a giccsrõl, ismertetni példákon keresztül a tárgykultúra és a használhatóság kapcsolatát. Tudják a mindennapi tárgyak funkciójának megértése után a saját tárgyi igényeiket megfogalmazni, megjeleníteni. Mindennapi ismeretek: A tanulók legyenek képesek hivatalos ügyeik intézésére, dokumentumok, tájékoztatók használatára. Ismerjék fel és értelmezzék a leggyakoribb vevõtájékoztatási jelrendszereket (ruha és textil, elektromos kisgépek stb.), tudják a szükséges információforrást kiválasztani, használni, alkalomhoz illõen megjelenni, viselkedni. Tudják vészhelyzetben felmérni és betartani kompetenciájuk határait, nyugodtan, logikusan cselekedni, szakszerûen segítséget kérni. Legyenek képesek személyek, helyzetek, intézmények bemutatása mellett azok egyszerû értékelésére is.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes